**БАЙТЕРЕКОВА Айгул Тулбасиевна,**

**Зоя Космодемьянская атындағы №23 мектеп-лицейінің қазақ тілі мен әдебиеті пәні мұғалімі.**

**Шымкент қаласы**

**ҚАЗАҚ ТІЛІ МЕН ӘДЕБИЕТІ САБАҒЫНДА ОҚЫТУДЫҢ БЕЛСЕНДІ ӘДІСТЕРІ**

Қоғам ілгері дамыған сайын оқыту мазмұны ,оқытудың әдіс-тәсілдері де жаңарып ,жетіліп келеді. «Қазақ тілі» мен «Қазақ әдебиеті» пәндері бойынша оқу бағдарламасының мақсаты оқушылардың бойына ХХІ ғасырда өмірдің салаларында табысты болу үшін қажетті дағдыларды дарыту болып табылады.Оқушылар кез-келген ауызша немесе жазбаша мәтіндерді сенімді және сын тұрғысынан қолдана отырып,басқалармен әр түрлі тақырып төңірегінде ашық әрі саналы әңгіме жүргізіп,мазмұнды мәтін құра білуге дағдыланады.Пәнді оқи отырып ,оқушылар төрт тілдік дағды (оқылым,айтылым,тыңдалым, жазылым) бойынша түсініктері мен қабілеттерін кеңейтеді. Сабақтың жоғары дәрежеде өтуі көп факторлардан тұрады.Мұғалімнің беделі,сыныптағы психологиялық ахуал ,жылы да жағымды қарым-қатынас,қызықты әрі мазмұнды тапсырмалар мен сұрақтар,бірлескен зерттеу мен іздену әрекеттері.

Қазіргі инновациялық оқытудың әдіс-тәсілдері бірнеше бағытқа бөлінеді.Коммуникативтік тәсіл-мұғалім мен оқушының ,оқушылардың бір –бірімен түсініп,ойын ашық білдіруіне мүмкіндік жасайды.Интегративтік тәсіл-сабақ барысында әр түрлі оқу пәндерінің мазмұнын өзара кіріктіру арқылы оқушыда әлемнің тұтас бейнесін қалыптастыруға ,алынған білімнің функционалдығына қол жеткізеді.Зерттеу тәсілі-зерттеушілік әрекет дағдыларын дамытуға ,ғылыми таным әдістерімен танысуға жәрдемдеседі,оқушыларда танымдық қызығушылық қалыптастырады.Интербелсенді әдіс –өзара қарым-қатынаста болу,бірлесе әрекет жасау,диаолог құру ,бірлесіп талқылау,ой толғау,орта құра білу.

Қазақ тілі мен әдебиеті сабақтарында бала бойындағы құндылықтар мен қызығушылықты арттыру мақсатында түрлі әдіс –тәсілдерді пайдалану өз нәтижесін көрсетіп келеді.Өз тәжірибемде ,әсіресе ,оқу сауаттылығы бойынша оқылым дағдысын жетілдіруде қолданған «Реставрация» стратегиясымен жүргізілген жұмысыма оқушылардың қызыға қатысқанын байқадым.Өзім сабақ беретін оқушыларыма қазақ тілі пәні бойынша мәтін таратылды .Мұқият оқып болғаннан кейін мәтінді жинап алып,екінші парақшаны тараттым.Бұл парақшада мәтін жеткіліксіз құрылымдық бөлімдермен берілді.Оқылымнан кейінгі кезеңде оқушылар «бос » жерлерді толтыра отырып,маңызды ақпаратты таба білді.Таңдап алынған мәтіннің қызықты болуы да сапалы жұмыстың өзегі болады екен.Бұл әдісті қолдануда мақсатқа қарай термин сөздерге , көне сөздерге немесе тірек сөздерге басымдық берген дұрыс.

Қазақ тілі мен әдебиеті сабақтарында дидақтикалық материалдарды пайдаланудың негізгі мақсаты-оқушы жан-жақты өзіндік ойлау қабілетін дамыту және шығармашылық белсенділігін арттыру.Сабақ барысында сөйлей білу және қорытынды жасау арқылы баланың көзқарасын ,білімі мен таным деңгейін кеңейту.Баланың игерген теориялық білімінің дұрыстығын ,өзінің сол мәселе тұрғысында ойлауы мен талдауының қисындылығына көз жеткізіп,мәнді мағлұмат алуға мүмкіндік беру.

«Жаңа формация педагогы -рухани дамыған әрі әлеуметтік тұрғыдан есейген ,педагогикалық құралдың барлық түрлерін шебер меңгерген білікті маман,өзін-өзі әрдайым жетілдіруге ұмтылатын шығармашыл тұлға.Ол жоғары білімді ,шығармашыл тұлғаны қалыптастырып дамыту үшін жауапты»-деген Елбасы.Сол себепті кәсіби тұрғыда өсу мақсатын қойып жұмыс жасау,сбақ мақсатына сай әдіс –тәсілдерді жүйелі қолданып тұлғаны дамыту, әр мұғалімнің ұранына айналу керек.